عراقي ځواکونو په البغدادي کې داعش په شاه تمبولي: پېنټاګون
د ملگرو ملتونو د تعلیم، سائنس او کلتور تنظیم یونیسکو مشرې د اسلامک سټیټ تندلارو لخوا په شمالي عراق کې د نمرود پخواني ښار ورانولو غندنه اوکړه
واشنګټن ډي سي — د امریکا د دفاع محکمې وېلي عراقي ځواکونو د هیواد شرقي ښارګوټي البغدادي نه د اسلامک سټېټ تندلاري په شا تمبولي دي.دغه ښار ګوټې هغه پوځي مرکز ته نژدې دې چرته چې امریکائي ځواکونه عراقي عسکرو ته تربیه ورکوي. د امریکا د دفاع محکمې (کمباېنډ جوائنټ ټاسک فورس) د جمعې په ورځ ویلي وو چې عراقي عسکرو او د انبار سیمې قباېلي جنګیالو دغه کلې د اسلامک سټیټ تندلارو نه پاک کړې او په پولیس سټیشن او یوپهریټس سیند د پاسه په درې پلونو باندې ئې بیرته قبضه کړیده. د داعش تندلارو تېر کال د ستمبر میاشت راهسې پدغه پلونو قبضه کړې وه. ټاسک فورس ویلي د دې کلي د راخلاصولو په عملیاتو کې عراقي عسکرو سره د اتلافي ځواکونو مرسته هم ورسره وه . د امریکا په مشرې کې جوړ شوي اتلاف د اسلامک سټېټ په احدفو هواېي بریدونه ترسره کړي. د عراق امنیتي عسکرو تیره میاشت د اسلامک سټېټ یو شمېر تندلاري هغه وخت اوژل کله چې دوي البغدادي ښارګوټي ته نژدې د امریکا پوځي مرکز باندې برید اوکړو. د جمعې په ورځ د ملگرو ملتونو د تعلیم، سائنس او کلتور تنظیم یونیسکو مشرې د اسلامک سټیټ تندلارو لخوا په شمالي عراق کې د نمرود پخواني ښار ورانولو غندنه اوکړه. د یونیسکو مشرې ایرنیا بوکووا ویلي دي چې د پخواني اثارو تباه کول یو جنګي جرم دی. د امریکا خارجه سیکتر جان کیري په یوې بیان کې ویلي د نمرود پخواني ښار په ورانولو سخت خفه شوی.